##### CONTRACT DE FINANŢARE

**NR: \_\_\_\_\_\_\_\_\_\_**

##### BENEFICIAR:

.......................................................

TITLUL PROIECTULUI:

**............................................**

**CONTRACT DE FINANȚARE**

**I. PĂRȚILE**

**Ministerul Energiei, în calitate de autoritate națională de implementare și gestionare a fondurilor alocate României prin Fondul pentru modernizare, în baza prevederilor *Ordonanței de urgență a Guvernului nr. 60/2022 privind stabilirea cadrului instituțional și financiar de implementare și gestionare a fondurilor alocate României prin Fondul pentru modernizare, precum și pentru modificarea și completarea unor acte normative*, având ca sediu principal imobilul din municipiul București, strada Academiei nr. 39-41, sectorul 1, România, telefon 0374.496.825, poștă electronică** [**office.cabinet@energie.gov.ro**](mailto:office.cabinet@energie.gov.ro)**, cod de înregistrare fiscală 43507695, reprezentat legal de domnul Sebastian – Ioan BURDUJA, ministru,**

**și**

**........................., denumită în continuare Beneficiar, cod de identificare fiscală ............. înregistrată la Registrul Comerțului cu nr..............., cu sediul în localitatea ..............., strada ............. nr. ..., județul ............, România, cod poștal .........., cont bancar deschis la .................., cod IBAN ...........................reprezentată legal prin** **doamna/domnul .................., funcția .................,**

**au convenit încheierea prezentului Contract de finanțare, denumit în cele ce urmează Contract, pentru acordarea finanţării nerambursabile în baza Deciziei Comisiei Europene C(2023) 3643 final din 30.05.2023 privind plata fondurilor din Fondul pentru modernizare conform Directivei 2003/87/CE a Parlamentului European și a Consiliului – prima rambursare bianuală din cadrul 2023 („Decizia CE”), în următoarele condiţii:**

## II. PRECIZĂRI PREALABILE

1. În prezentul Contract, cu excepția situațiilor când contextul cere altfel sau a unei prevederi contrare:
2. cuvintele care indică singularul includ şi pluralul, iar cuvintele care indică pluralul includ şi singularul;
3. cuvintele care indică un gen includ toate genurile;
4. termenul „zi” reprezintă zi calendaristică dacă nu se specifică altfel.
5. Trimiterile la actele normative includ și modificările și completările ulterioare ale acestora, precum și orice alte acte normative subsecvente.
6. În cazul în care oricare dintre prevederile prezentului Contract este sau devine nulă, invalidă sau neexecutabilă, conform legii, legalitatea, valabilitatea și posibilitatea de executare a celorlalte prevederi din prezentul Contract vor rămâne neafectate, iar Părțile vor depune eforturile necesare pentru a realiza acele acte și/sau modificări care ar conduce la același rezultat legal și/sau economic care s-a avut în vedere la data încheierii Contractului.
7. În înțelesul prezentului Contract, atunci când există și parteneri, drepturile și obligațiile beneficiarilor revin și partenerilor;
8. Finanțarea nerambursabilă acordată Beneficiarului este stabilită în termenii şi condiţiile prezentului Contract.
9. Finanțarea proiectului constituie ajutor de stat acordat în conformitate cu prevederile Schemei de ajutor de stat privind sprijinirea investiţiilor în noi capacităţi de producere a energiei electrice produsă din surse regenerabile, aprobată prin Ordinul ministrului energiei nr. .........../................ și în conformitate cu prevederile Ghidului solicitantului – Condiții specifice de accesare a finanțării din Fondul pentru modernizare – Sprijinirea investițiilor în noi capacități de producere a energiei electrice produsă din surse regenerabile, aprobată prin Ordinul ministrului energiei nr. .........../................ .

**CAPITOLUL I - OBIECTUL, DURATA SI VALOAREA PROIECTULUI**

## Articolul 1 - Obiectul Contractului

* 1. Obiectul prezentului Contract îl reprezintă acordarea de către Ministerul Energiei a finanțării nerambursabile din Fondul pentru modernizare, pentru implementarea proiectului intitulat: „..................”, denumit în continuare "Proiect", pe durata stabilită și în conformitate cu obligațiile asumate prin prezentul Contract, inclusiv anexele care fac parte integrantă din acesta.
  2. Proiectul care face obiectul prezentului Contract este prezentat în Anexa nr. 1 – Cererea de finanțare.
  3. Beneficiarul va fi singurul răspunzător în faţa Ministerului Energiei pentru implementarea Proiectului în condițiile prezentului Contract, cu realizarea indicatorilor Proiectului, astfel cum sunt aceștia prevăzuți în Anexa nr. 1 - Cererea de finanțare.
  4. Ministerul Energiei se angajează să plătească finanțarea nerambursabilă, la termenele și în condițiile prevăzute în prezentul contract și în conformitate cu legislația națională și europeană aplicabilă.

**Articolul 2 – Durata contractului, perioada de durabilitate şi perioada de implementare a proiectului**

1. Prezentul Contract intră în vigoare și produce efecte juridice de la data semnării lui de către ultima parte.
2. Durata Contractului este cuprinsă între momentul intrării în vigoare a acestuia și până la finalizarea perioadei de durabilitate a Proiectului.
3. Perioada de durabilitate a Proiectului este de 5 ani, calculată de la data punerii în funcțiune a investiției.
4. Durata Contractului poate fi prelungită prin acordul părților, cu respectarea prevederilor alin. (7) și în condițiile art. 13 – Modificarea contractului.
5. Cheltuielile eligibile sunt considerate cheltuielile efectuate în scopul Proiectului, în cadrul perioadei de implementare a acestuia.
6. Perioada de implementare a proiectului se încadrează în perioada de eligibilitate a cheltuielilor, respectiv între data la care Beneficiarul a depus Cererea de finanțare și data procesului verbal de recepție a punerii în funcțiune a investiției, în conformitate cu graficul de activități, dar nu mai târziu de data de 31.12.2026.
7. Contractul își încetează valabilitatea la expirarea duratei prevăzute la alin. (2), considerată a fi data executării integrale a tuturor obligațiilor contractuale ale părților.

**Articolul 3 – Valoarea Proiectului**

1. Valoarea totală a Proiectului este de ................... (valoarea în litere) lei cu TVA, respectiv de ................. (valoarea în litere )lei fără TVA, din care:
2. Valoarea maximă asigurata din Fondul pentru modernizare este de 100% din cheltuielile eligibile, respectiv ............... lei (*.*valoarea în litere),
3. Valoarea asigurata de Beneficiar este de .......................... lei (valoarea în litere).
4. În cazul în care, la finalizarea Proiectului, se înregistrează economii în implementare față de valoarea estimată totală prevăzută la alin. (1), valoarea asigurată din Fondul pentru modernizare se diminuează corespunzător. Prin economii în implementare se intelege ca valoarea plăților efectuate pentru realizarea obiectivelor este mai redusă decat valoarea contractelor încheiate de către Beneficiar în scopul implementării Proiectului.
5. Finanțarea va fi acordată, în baza cererilor de prefinanțare și rambursare, elaborate în conformitate cu Anexa nr. 3.
6. În situația în care în procesul verbal de recepție a punerii în funcțiune a investiției este prevăzută o putere maximă instalată inferioară puterii maxime prevăzute în Anexa nr. 1 – Cererea de finanțare, Ministerul Energiei va reduce proporțional valoarea maximă eligibilă nerambursabilă.

**CAPITOLUL II – ELIGIBILITATEA, RESPECTIV NEELIGIBILITATEA CHELTUIELILOR**

## Articolul 4 – Eligibilitatea și neeligibilitatea cheltuielilor

1. Cheltuielile eligibile sunt cheltuielile efectuate în scopul Proiectului, în conformitate cu devizul de investiții prevăzut în legislația națională, dacă respectă cumulativ prevederile:
2. legislației naționale, respectiv prevederile art. 22 din OUG nr. 60/2022,
3. ale Deciziei CE,
4. ale prezentului Contract.
5. Cheltuielile realizate în scopul Proiectului anterior semnării prezentului contract, în condițiile respectării alin. (1) și art. 2 alin. (6), au caracter eligibil și vor face obiectul primei cereri de rambursare în cadrul Proiectului.
6. Sunt considerate neeligibile următoarele tipuri de cheltuieli:
7. cheltuieli aferente contribuției în natură,
8. cheltuieli cu amortizarea,
9. cheltuieli cu obținerea terenurilor,
10. cheltuieli de leasing,
11. cheltuieli cu închirierea, altele decât cele prevăzute la cheltuielile generale de administrație,
12. cheltuieli cu achiziția de mijloace de transport,
13. cheltuieli generale de administrație,
14. cheltuieli pentru comisioane, cote, taxe,
15. cheltuieli cu achiziția imobilelor deja construite,
16. taxa pe valoarea adaugată (TVA),
17. dobânda debitoare,
18. alte comisioane aferente creditelor,
19. achiziţia de echipamente second-hand,
20. amenzi, penalităţi, cheltuieli de judecată și arbitraj,
21. costurile pentru operarea obiectivelor de investiţii,
22. cheltuielile efectuate pentru obiective de investiţii executate în regie proprie,
23. cheltuieli cu branșamentul (conectarea la stația de transformare),
24. cheltuielile cu lucrările pregătitoare, cum ar fi obținerea avizelor și autorizațiilor, realizarea studiilor de fezabilitate (și a studiilor tehnice stabilite de standarde şi normative pentru pregătirea proiectului),
25. alte cheltuieli cu caracter general (ex. publicitate, informare, audit financiar, managementul proiectului).

## 

CAPITOLUL III – DREPTURILE SI OBLIGATIILE PARTILOR

Articolul 5 – Drepturile și obligațiile Ministerului Energiei

1. Ministerul Energiei are dreptul de a monitoriza din punct de vedere tehnic şi financiar implementarea Proiectului în vederea asigurării îndeplinirii indicatorilor obligatorii ai investiţiei prevăzuți în Anexa nr. 1 - Cererea de finanțare și prevenirii neregulilor.
2. Ministerul Energiei are dreptul de a verifica legalitatea și realitatea tuturor activităților aferente implementării Proiectului care fac obiectul prezentului Contract.
3. Ministerul Energiei îşi rezervă dreptul de a recupera din valoarea stabilită la art. 3 – Valoarea Proiectului, sumele necuvenite, dacă într-o perioadă de 5 (cinci) ani de la finalizarea proiectului, apar modificări faţă de situaţia existentă la data semnării Contractului de natură a:

a) afecta natura operării, condiţiile de implementare sau a oferi unui organism privat ori public avantaje ilicite;

b) a afecta natura proprietăţii asupra oricărei părţi a infrastructurii finanţate;

1. Ministerul Energiei are obligația să ia măsuri adecvate pentru prevenirea, depistarea și corectarea fraudei, a corupției și a conflictelor de interese, astfel cum sunt definite la art. 61 alin. (2) și (3) din Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012, care afectează interesele financiare ale Uniunii Europene și să întreprindă acțiuni în justiție pentru recuperarea fondurilor care au fost deturnate.
2. Ministerul Energiei are obligaţia de a informa Beneficiarul, în timp util, cu privire la orice decizie luată care poate afecta implementarea Proiectului.
3. Ministerul Energiei are obligaţia de a informa Beneficiarul cu privire la rapoartele, concluziile şi recomandările care au impact asupra Proiectului acestuia, formulate de către Comisia Europeană şi orice altă autoritate competentă.
4. Ministerul Energiei are obligația de a răspunde în scris conform competențelor stabilite, în termen de 15 zile lucrătoare, oricărei solicitări a Beneficiarului privind informațiile sau clarificările pe care acesta le consideră necesare pentru implementarea Proiectului.
5. Ministerul Energiei are obligaţia de a efectua verificarea la faţa locului a activităților aferente implementării Proiectului, în conformitate cu prevederile Contractului, efectuând cel puţin o vizită de verificare pe durata de implementare a Proiectului.
6. Ministerul Energiei are obligația de a procesa cererile de prefinanțare și rambursare în conformitate cu prevederile incidente ale art. 8 și 9 din prezentul contract.

## Articolul 6 – Drepturile și obligațiile Beneficiarului

1. Beneficiarul are obligaţia să asigure resursele necesare îndeplinirii indicatorilor obligatorii cu respectarea graficului de activități prevăzut în Anexa nr. 1. Nerealizarea indicatorilor proiectului la punerea în funcțiune, din culpa Beneficiarului, va atrage răspunderea acestuia, proporțional cu gradul de neîndeplinire a acestora. În situația în care Beneficiarul finalizează implementarea proiectului cu neîndeplinirea culpabilă a oricăruia dintre indicatorii obligatorii ai investiţiei, de natură a afecta realizarea obiectului contractului, Ministerul Energiei va proceda la recuperarea corespunzătoare a sumelor plătite.
2. Beneficiarul are obligația să asigure implementarea Proiectului și să desfășoare, după caz, activitățile aferente acestuia, cu respectarea dispozițiilor art. 20 din *Ordonanța de urgență a Guvernului nr. 60/2022* *privind stabilirea cadrului instituţional şi financiar de implementare şi gestionare a fondurilor alocate României prin Fondul pentru modernizare, precum şi pentru modificarea şi completarea unor acte normative*,cu modificările și completările ulterioare, conform cărora perioada dintre două cereri de rambursare nu poate depăşi doi ani.
3. Beneficiarul este obligat să includă în bugetul propriu sumele necesare finanţării Proiectului, inclusiv asigurarea finanţării cheltuielilor neeligibile în vederea implementării și finalizării Proiectului.
4. Beneficiarul are obligația de a respecta Bugetul Proiectului prevăzut în Anexa nr. 1 la prezentul Contract, cu eventualele modificări ulterioare, aprobate în prealabil de către Ministerul Energiei, după caz, conform prevederilor art. 7 alin. (5).
5. Beneficiarul are obligația și responsabilitatea să asigure managementul adecvat pentru implementarea Proiectului în concordanță cu prevederile prezentului Contract.
6. Beneficiarul are obligația restituirii integrale a sumelor virate în cadrul Proiectului pentru care acesta nu justifică, prin cereri de rambursare, utilizarea acestora.
7. Beneficiarul are obligația să furnizeze Ministerului Energiei informații și clarificări privind îndeplinirea oricărei obligații prevăzute în prezentul Contract sau care privesc modul de implementare a Proiectului, la solicitarea expresă a acestuia sau ori de câte ori se impune.
8. Beneficiarul este obligat să adauge toate documentele și să completeze datele pentru care este răspunzător, actualizându-le corespunzător ori de câte ori este cazul, în sistemul informatic. În cazul unei defecțiuni a sistemului informatic sau a forței majore, Beneficiarul poate prezenta informațiile solicitate în format scriptic. În termen de 20 de zile de la încetarea acestor condiții, Beneficiarul va adăuga documentele respective în sistemul informatic.
9. Beneficiarul are obligatia întocmirii Raportului semestrial de progres, a Raportului anual de implementare și a Raportului final, utilizând cel puțin informațiile prevăzute în Anexa nr. 3, precum și a altor raportări la cerere.
10. Beneficiarul are obligaţia de a întocmi Cereri de prefinanțare/rambursare, însoțite de documente justificative.
11. În situația în care implementarea Proiectului presupune achiziţionarea de bunuri, servicii ori lucrări, Beneficiarul are obligaţia de a respecta principiile generale aplicabile în domeniul achiziţiilor publice, astfel cum sunt prevăzute de legislaţia incidentă în vigoare.
12. Beneficiarul este obligat să informeze Ministerul Energiei despre orice situaţie care poate determina încetarea sau întârzierea executării Contractului, în termen de maximum 5 zile lucrătoare de la data luării la cunoştinţă despre o astfel de situaţie, urmând ca Ministerul Energiei să decidă cu privire la măsurile corespunzătoare, conform prevederilor contractuale.
13. Beneficiarul este obligat să deruleze toate operațiunile financiare aferente implementării Proiectului prin contul bancar dedicat, prevăzut la Secțiunea I - Părțile din cuprinsul prezentului contract.
14. Beneficiarul trebuie să ţină o evidenţă contabilă analitică a Proiectului, utilizând conturi analitice distincte pentru reflectarea tuturor operaţiunilor referitoare la implementarea Proiectului, în conformitate cu dispoziţiile legale.
15. Beneficiarul are obligaţia de a respecta Graficul de depunere a cererilor de prefinanțare/rambursare prevăzut în Anexa nr. 2 a), precum şi de actualizare a acestuia în funcţie de sumele decontate.
16. La momentul transmiterii cererii de rambursare, Beneficiarul are obligaţia de a transmite Ministerului Energiei dosarul de achiziţie, care va include cel puțin următoarele documente: caietul de sarcini, ofertele depuse în cadrul procedurii de achiziție, raportul procedurii și contractul de achiziție semnat. Ministerul Energiei poate solicita, acolo unde este cazul, transmiterea unor documente suplimentare.
17. Beneficiarul are obligația de a pune la dispoziția Ministerului Energiei sau oricărui alt organism abilitat de lege documentele și informațiile necesare pentru verificarea modului de utilizare a finanțării nerambursabile, la cerere, în termen de maximum 10 zile lucrătoare de la transmiterea solicitării și să asigure condițiile pentru efectuarea verificărilor la fața locului. În acest scop, Beneficiarul este obligat să participe și să invite persoanele care sunt implicate în implementarea Proiectului și care pot furniza informațiile și documentele necesare verificărilor, conform solicitărilor Ministerului Energiei.
18. În vederea efectuării verificărilor la fața locului, Beneficiarul se angajează să acorde dreptul de acces la locurile și spațiile unde se implementează Proiectul (altele decât sistemul informatic) și să pună la dispoziție documentele solicitate privind gestiunea tehnică și financiară a Proiectului, atât pe suport hârtie, cât și în format electronic. Documentele trebuie să fie ușor accesibile și arhivate astfel încât să permită verificarea lor. Beneficiarul este obligat să informeze organismele și autoritățile responsabile cu privire la locul arhivării documentelor, în termen de 5 zile lucrătoare de la transmiterea solicitării de către Ministerul Energiei/organismul abilitat și de a asigura accesul neîngrădit al acestora la documentație.
19. Beneficiarul se va asigura că în contractele/acordurile încheiate cu terțe părți se prevede obligația acestora de a asigura disponibilitatea informațiilor și documentelor referitoare la Proiect cu ocazia misiunilor de control desfășurate de Ministerul Energiei sau de alte structuri cu competențe în controlul și recuperarea debitelor aferente fondurilor europene și/sau fondurilor publice naționale aferente acestora, după caz.
20. Beneficiarul are obligaţia îndosarierii și păstrării tuturor documentelor Proiectului în original precum şi, dacă este cazul, inclusiv documentele contabile, privind activităţile şi cheltuielile eligibile în vederea asigurării unei piste de audit adecvate, în conformitate cu legislația europeană şi naţională. Toate documentele vor fi păstrate 10 ani de la finalizarea implementării Proiectului.
21. Beneficiarul are obligația de a contracta un auditor financiar independent, potrivit dispozițiilor art. 21 alin. (7) din Ordonanța de urgență a Guvernului nr. 60/2022.
22. Beneficiarul are obligaţia de a restitui Ministerului Energiei, orice sumă ce constituie plată nedatorată/sume necuvenite plătite în cadrul prezentului Contract, în termen de 5 zile lucrătoare de la data primirii unei notificări în acest sens.
23. Beneficiarul își asumă obligaţia de a furniza Ministerului Energiei, Comisiei Europene şi/sau reprezentanților lor autorizați orice informaţie solicitată, în termenul indicat, în vederea realizării evaluării Proiectului implementat.
24. Beneficiarul este obligat să realizeze măsurile de informare şi publicitate în conformitate cu obligaţiile asumate.
25. Beneficiarul își asumă integral răspunderea pentru prejudiciile cauzate terților din culpa sa, pe durata contractului. Ministerul Energiei va fi degrevat de orice responsabilitate pentru prejudiciile cauzate terților de către Beneficiar, ca urmare a executării prezentului Contract.
26. Beneficiarul se obligă să nu solicite şi să nu primească finanţări din alte surse publice pentru aceleaşi cheltuieli eligibile ale Proiectului, sub sancţiunea rezilierii contractului.
27. Beneficiarul are obligaţia de a respecta instrucţiunile emise de Ministerul Energiei în implementarea Proiectului și de a utiliza formularele elaborate de acesta în scopul implementării Proiectului.
28. Beneficiarul îşi exprimă acordul cu privire la prelucrarea, stocarea şi arhivarea datelor obținute pe parcursul desfăşurării Contractului, în vederea utilizării, pe toată durata, precum şi după încetarea acestuia, în scopul analizării modului de implementare şi/sau a respectării clauzelor contractuale şi a legislației naționale şi europene.
29. Obiectivele de investiţii aferente Proiectului se vor realiza de către Beneficiar, cu respectarea prevederilor legale în vigoare privind elaborarea, avizarea şi aprobarea documentaţiilor de execuţie, a prevederilor legale în vigoare, privind autorizarea executării lucrărilor de construcţii, precum şi a documentaţiilor de urbanism şi amenajarea teritoriului, aprobate conform legii.
30. Beneficiarul informează de îndată Ministerul Energiei, cu privire la aspectele survenite de natură să afecteze buna implementare a Proiectului și propune un plan de măsuri pentru soluționarea aspectelor în cauză.
31. Beneficiarul este obligat să respecte prevederile referitoare la asigurarea conformităţii cu politicile naţionale și europene privind achiziţiile, egalitatea de şanse, dezvoltarea durabilă, informarea şi publicitatea.
32. Beneficiarul are dreptul de a solicita Ministerului Energiei orice informații sau clarificări pe care le consideră necesare pentru implementarea Proiectului.
33. Beneficiarul are dreptul de a fi informat de către Ministerul Energiei cu privire la orice decizie luată care poate afecta implementarea Proiectului, precum și cu privire la rapoartele, concluziile şi recomandările care au impact asupra Proiectului acestuia, formulate de către Comisia Europeană şi orice altă autoritate competentă.

**CAPITOLUL IV - PREFINANȚAREA ȘI RAMBURSAREA CHELTUIELILOR**

## Articolul 7 – Cererile de prefinanțare și rambursare

1. Implementarea financiară se efectuează prin mecanismul cererilor de prefinanțare și rambursare, în conformitate cu prevederile Ordonanței de urgență a Guvernului nr. 60/2022.
2. La solicitarea Beneficiarului, Ministerul Energiei poate acorda prefinanțare în cuantum de până la maximum 30% din valoarea prevăzută la art. 3 alin. (1) lit. a) din prezentul Contract. În acest caz, după acordarea prefinanțării de către Ministerul Energiei, Beneficiarul va transmite două cereri de rambursare, prima, în termen de maximum 1 an de la data la care Ministerul Energiei a virat tranșa de prefinanțare, având ca obiect justificarea cheltuielilor incluse în cererea de prefinanțare, iar a doua cerere de rambursare urmând a se transmite în termen de maximum 30 de zile de la data punerii în funcțiune și conectarea la rețea a capacității finanțate.
3. În situația în care Beneficiarul nu solicită acordarea unei prefinanțări, plata cheltuielilor efectuate în scopul implementării Proiectului se va realiza exclusiv printr-o cerere unică de rambursare transmisă în termen de maximum 30 de zile de la data punerii în funcțiune și conectarea la rețea a capacității finanțate.
4. Cererile de prefinanțare și rambursare se realizează cu încadrarea în Bugetul Proiectului prevăzut în Anexa nr. 1 – Cererea de finanțare și cu respectarea termenelor asumate prin Anexa nr. 2 a) - Graficul de depunere a cererilor de prefinanțare/rambursare.
5. Bugetul Proiectului va fi revizuit, în cazul în care se va impune, la propunerea justificată a Beneficiarului transmisă Ministerului Energiei cu cel puțin 20 de zile lucrătoare anterior transmiterii Cererii de rambursare. Modificările Bugetului Proiectului pot fi realizate prin notificare dacă acestea vizează transferul de sume între liniile bugetare aferente aceluiași capitol de cheltuieli. În cazul în care modificarea Bugetului Proiectului vizează transferuri între capitole de cheltuieli, aceasta face obiectul unui act adițional încheiat în condițiile art. 13. Orice modificare a Bugetului Proiectului se va realiza sub condiția încadrării în valoarea maximă prevăzută la art. 3 alin. (1) lit. a) din prezentul Contract.
6. Ministerul Energiei va analiza solicitarea Beneficiarului de modificare a Bugetului Proiectului, pe baza justificărilor prezentate de acesta și pe baza stadiului implementării Proiectului și a problemelor întâmpinate, așa cum sunt prezentate acestea în Rapoartele de Progres, întocmite de către Beneficiar. În cazul în care solicitarea Beneficiarului are la bază întârzierile existente în implementarea Proiectului, iar acesta demonstrează, în continuare, pe baza documentelor justificative faptul că este în măsură să asigure atingerea indicatorilor Proiectului în termenul prevăzut în Graficul de activități din cadrul Anexei nr. 1, Ministerul Energiei va aproba modificarea Bugetului Proiectului, astfel cum a fost propusă de către Beneficiar. În caz contrar aceasta se va respinge.
7. În măsura în care Beneficiarul efectuează plăți în valută în cadrul Proiectului, acesta solicită prin cererile de rambursare contravaloarea în lei la cursul Băncii Naționale a României, denumită în continuare BNR, din data documentelor de plată în valută. Costurile aferente efectuării plăţilor în valută vor fi suportate de către Beneficiar din bugetul propriu.
8. Cheltuielile cuprinse în cererile transmise de către Beneficiar vor fi verificate și aprobate, după caz, de către Ministerul Energiei în termen de 30 zile.

(9) Plata aferentă cererilor va fi efectuată în termen de 30 de zile de la aprobarea documentației de către Ministerul Energiei.

(10) Pentru depunerea de către Beneficiar a unor documente adiţionale sau clarificări solicitate de Ministerul Energiei, termenul de 30 zile poate fi întrerupt fără ca perioadele de întrerupere cumulate să depășească 10 zile.

(11) În cazul cererii de rambursare depusă de Beneficiar după recepția punerii în funcțiune a investiției, termenul de 30 zile privind autorizarea cheltuielilor poate fi prelungit cu durata necesară efectuării tuturor verificărilor procedurale, fără a depăşi 90 de zile .

(12) După efectuarea plăţii, Ministerul Energiei notifică Beneficiarului plata aferentă cheltuielilor autorizate.

(13) Suspendarea totală/parțială a plăților până la data când problemele constatate sunt remediate poate fi efectuată de către Ministerul Energiei, în următoarele cazuri:

a) Beneficiarul, fără o justificare aprobată în prealabil de către Ministerul Energiei, nu respectă prevederile Cererii de finanțare sau instrucțiunile emise în executarea Contractului;

b) Beneficiarul nu prezintă raportările prevăzute în Contract precum și în situația în care aceste raportări nu conțin toate informațiile solicitate sau în cazul în care nu sunt implementate în termen măsurile cuprinse în actele normative cu impact asupra implementării Proiectului sau derulării Contractului;

c) când reprezentantul organismului european abilitat să efectueze verificări suplimentare în urma informațiilor primite cu privire la cheltuielile indicate ca eligibile, constată o neregulă care nu a fost corectată. În cazul în care Beneficiarul nu va lua toate măsurile necesare, CE poate decide anularea totală/parțială a contribuției europene. Începând cu data emiterii deciziei CE de anulare totală a contribuției europene, Ministerul Energiei va considera prezentul Contract ca fiind încetat de plin drept și îl va notifica pe Beneficiar, fără intervenția instanței de judecată și fără nici o formalitate prealabilă.

d) în situația în care, în urma constatării unor indicii de fraudă sau tentativă la fraudă, organul de urmărire penală transmite cazul spre soluționare instanțelor de judecată.

## Articolul 8 – Mecanismul aferent cererii de prefinanțare

1. Cererea de prefinanțare are ca justificare existența unor angajamente de plată, respectiv contracte, comenzi sau alte documente justificative.
2. Cererea de prefinanțare trebuie să fie însoţită de copii ale contractelor încheiate de către Beneficiar, dacă acestea nu au fost transmise în prealabil.
3. În termen de maximum 30 de zile de la data depunerii de către Beneficiar a cererii de prefinanțare, Ministerul Energiei efectuează verificarea corespunzătoare aprobării documentației în vederea plății.
4. După efectuarea verificărilor, în cazul în care nu sunt necesare clarificări din partea Beneficiarului, Ministerul Energiei emite Beneficiarului o notificare cuprinzând rezultatele verificărilor efectuate. Plata aferentă cererii va fi efectuată în termen de maximum 5 de zile lucrătoare de la aprobarea cererii de prefinanțare de către Ministerul Energiei, sub condiția exitenței sumelor autorizate în contul ME. În caz contrar, plata sumelor autorizate se va efectua în termen de 5 zile de la data la care ME dispune de resurse în conturile sale.
5. În termen de maximum 2 zile lucrătoare de la transferul sumelor, Ministerul Energiei transmite Beneficiarului o notificare, în acest sens.
6. Pentru depunerea de către Beneficiar a unor documente adiţionale sau clarificări solicitate de Ministerul Energiei, termenul de 30 de zile poate fi întrerupt fără ca perioadele de întrerupere cumulate să depăşească 10 zile.
7. Beneficiarul care a primit prefinanțare justifică utilizarea acesteia prin cheltuieli eligibile cuprinse în cererea de rambursare subsecventă, în termen de 1 an de la data la care Ministerul Energiei a virat prefinanțarea..
8. În procesul de verificare a cererii de rambursare, Beneficiarul este obligat ca în termen de 10 zile lucrătoare de la notificare să răspundă oricărei clarificări solicitate de Ministerul Energiei. Până la primirea răspunsului din partea Beneficiarului termenul de verificare a cererii de rambursare se suspendă. Nedepunerea de către Beneficiar a documentelor sau clarificărilor solicitate, în termenul prevăzut la acest alineat, atrage respingerea parţială sau totală, după caz, a cererii de rambursare. În acest caz, Beneficiarul are dreptul de a depune o nouă cerere de rambursare corectivă pentru cheltuielile respinse anterior la plată.
9. Beneficiarul are obligaţia restituirii integrale a sumelor virate în cazul Proiectului pentru care acesta nu justifică prin cereri de rambursare utilizarea acestora.
10. În cazul în care Beneficiarul nu restituie Ministerului Energiei sumele nejustificate acordate în aplicarea prevederilor art. 7 alin. (2) în termen de 15 zile de la data comunicării notificării, acesta emite decizii de recuperare a prefinanțării prin care se individualizează sumele de restituit exprimate în moneda națională. Decizia constituie titlu de creanță emis în condițiile legii și cuprinde elementele care se regăsesc la art. 46 alin. (2) din Legea nr. 207/2015 privind Codul de procedură fiscală, cu modificările și completările ulterioare. În titlul de creanță se indică și contul în care Beneficiarul trebuie să efectueze plata.
11. Titlul de creanță se transmite Beneficiarului în termen de 5 zile lucrătoare de la data emiterii.
12. Împotriva titlului de creanță se poate formula contestație în termen de 30 de zile de la data comunicării, care se depune la emitentul titlului de creanță contestat.
13. Introducerea contestației nu suspendă executarea titlului de creanță.
14. Beneficiarul are obligația efectuării plății sumelor stabilite prin decizia de recuperare a prefinanțării, în termen de 30 de zile de la data comunicării acesteia.
15. Titlul de creanță constituie titlu executoriu la împlinirea termenului de 30 de zile.
16. Beneficiarul datorează pentru neachitarea la termen a obligațiilor stabilite prin titlul de creanță o dobândă care se calculează prin aplicarea ratei dobânzii datorate la soldul rămas de plată din contravaloarea în lei a sumelor prevăzute la alin. (13), din prima zi de după expirarea termenului de 30 de zile până la data stingerii acesteia.
17. În cazul nerecuperării sumelor care fac obiectul obligației de restituire, la expirarea termenului de 30 de zile de la data comunicării deciziei de recuperare a prefinanțării, Ministerul Energiei comunică titlurile executorii împreună cu dovada comunicării acestora organelor fiscale competente din subordinea Agenției Naționale de Administrare Fiscală, în vederea recuperării sumelor individualizate prin acestea potrivit prevederilor Legii nr. 207/2015 privind Codul de procedură fiscală, cu modificările și completările ulterioare.
18. Recuperarea sumelor prin executare silită, în temeiul titlurilor executorii, se efectuează în conturile indicate de organele fiscale competente. Sumele recuperate se virează de îndată de către organele fiscale în conturile indicate în titlul de creanță.
19. În vederea încasării de la debitor a dobânzii prevăzute la alin. (19), Ministerul Energiei, ulterior emiterii deciziei de recuperare a prefinanțării, are obligația de a calcula cuantumul acesteia și de a emite decizia de stabilire a dobânzii, care constituie titlu de creanță și se comunică debitorului. Dispozițiile alin. (20) sunt aplicabile în mod corespunzător.
20. Rata dobânzii prevăzută la alin. 20 se calculează la nivelul determinat pentru creanțele bugetare potrivit art. 174 din Codul de Procedură Fiscală, în vigoare la data întocmirii titlului de creanță, prevăzut la alin. (23).
21. Sumele reprezentând dobânzi datorate pentru neachitarea la termen a obligațiilor prevăzute în titlul de creanță se virează conform prevederilor alin. (22). Dobânzile se utilizează pentru continuarea finanțării programului.
22. Sumele recuperate din prefinanțarea acordată din fonduri europene se utilizează pentru continuarea finanțării aferente Fondului pentru modernizare.

**Articolul 9 - Mecanismul cererilor de rambursare**

1. Beneficiarul are obligaţia de a depune la Ministerul Energiei cereri de rambursare pentru cheltuielile efectuate, cu respectarea termenelor asumate prin Anexa nr. 2a) – Graficul de depunere a cererilor de prefinanțare/rambursare. .
2. Cheltuielile solicitate la rambursare nu includ TVA.
3. În termen de maximum 30 de zile de la data depunerii de către Beneficiar a cererii de rambursare, Ministerul Energiei efectuează verificarea cheltuielilor eligibile cuprinse în cererea de rambursare şi în cazul în care nu sunt necesare clarificări din partea Beneficiarului, emite acestuia o notificare cuprinzând rezultatele verificărilor efectuate și aprobarea cererii de rambursare. Decontul cererii va fi efectuat în termen de 30 de zile de la finalizarea verificării și aprobarea cererii de rambursare de către Ministerul Energiei.
4. Pentru depunerea de către Beneficiar a unor documente adiţionale sau clarificări solicitate de Ministerul Energiei, termenul de 30 de zile poate fi întrerupt fără ca perioadele de întrerupere cumulate să depăşească 10 zile.
5. Cererea de rambursare va fi însoțită de documente justificative, precum: facturile pentru livrarea bunurilor/ prestarea serviciilor/execuția lucrărilor recepționate, acceptate la plată, facturile de avans în conformitate cu clauzele prevăzute în contractele de achiziții aferente proiectelor implementate, acceptate la plată, ordine de plată, extrase de cont, procese verbale de recepție, raport de audit financiar, întocmit în baza art. 21 alin. (7) din Ordonanța de urgență a Guvernului nr. 60/2022.
6. În maximum 2 zile lucrătoare de la transferul sumelor, Ministerul Energiei transmite Beneficiarului o notificare, în acest sens.
7. În cazul cererii de rambursare depusă de Beneficiar după recepția punerii în funcțiune a investiției, termenul de 30 de zile poate fi prelungit cu durata necesară efectuării tuturor verificărilor procedurale specifice autorizării plăţii finale, fără a depăşi 90 de zile .
8. La cererea de rambursare prevăzută la alin. (7), Ministerul Energiei verifică îndeplinirea următoarelor condiţii, după caz:

a) se dovedeşte atingerea indicatorilor obligatorii ai investiției, demonstrată, după caz, prin procesul verbal de recepție a punerii în funcțiune a investiției, efectuarea testului de performanţă, realizarea recepţiei finale sau realizarea recepţiei la finalizarea lucrărilor şi preluarea de către personalul de exploatare, fiecare dintre acestea dovedite prin mijloacele de probă necesare;

b) existența unui raport de audit tehnico-economic final independent favorabil;

c) s-au prezentat ordinele de plată și extrasele de cont la zi care atestă că au fost achitate taxele și avizele aferente implementării Proiectului și au fost plătiți furnizorii, subcontractorii și celelalte entități implicate în Proiect.

1. Nedepunerea de către Beneficiar a documentelor sau clarificărilor solicitate în termenul prevăzut în Contract atrage respingerea, parţială sau totală, după caz, a cererii de rambursare. În acest caz, Beneficiarul are dreptul de a depune o nouă cerere de rambursare pentru aceleași cheltuieli.
2. Dacă Beneficiarul nu transmite Ministerului Energiei cererea de rambursare prevăzută la alin. (7), în termen de maxim 90 de zile de la expirarea perioadei de implementare prevăzută la art. 2 alin. (6), acesta este considerat decăzut din dreptul de a solicita această rambursare, fără a fi necesară nicio notificare sau îndeplinirea oricăror altor formalităţi de către Ministerul Energiei.
3. Beneficiarul va efectua plata cheltuielilor eligibile numai prin transfer bancar. Nu vor fi considerate eligibile cheltuielile ce se vor plăti în numerar sau prin altă modalitate de plată decât prin transfer bancar.
4. Ministerul Energiei va verifica realitatea, legalitatea şi conformitatea cheltuielilor efectuate de Beneficiar, după primirea cererii de rambursare. Verificarea se face pe baza documentaţiei solicitate ce însoţeşte cererea de rambursare.
5. Ministerul Energiei va efectua plata cererii de rambursare în contul Beneficiarului indicat în cererea de rambursare, conform prevederilor legale.

**CAPITOLUL V – VERIFICĂRI. AUDIT. NEREGULI. MONITORIZARE SI RAPORTARE**

**Articolul 10 - Verificări și audit**

(1)

(1) Beneficiarul trebuie să asigure Procedurile interne privind capacitatea administrativă pentru implementarea Proiectului în condițiile Contractului.

(2) La solicitarea Ministerului Energiei, Beneficiarul , va transmite procedurile de lucru în vigoare pentru implementarea Proiectului, aprobate intern. Beneficiarul va informa Ministerul Energiei cu privire la orice modificare majoră a acestor proceduri, în termen de 20 de zile calendaristice de la data aprobării interne a acesteia. În cazul elaborării unor proceduri noi, Beneficiarul are obligația de a notifica Ministerul Energiei, în termen de 20 de zile calendaristice de la aprobarea internă a acestora.

(3) Ministerul Energiei poate analiza procedurile interne transmise de Beneficiar și, în cazul în care acestea nu prevăd toate activitățile necesar a fi desfășurate la nivelul Beneficiarului pentru îndeplinirea obligațiilor acestuia prevăzute în Contract, Ministerul Energiei va solicita Beneficiarului completarea/revizuirea acestora și retransmiterea versiunii aprobate la Ministerul Energiei.

(4) Beneficiarul trebuie să asigure existenţa unei proceduri de îndosariere şi arhivare a documentelor referitoare la implementarea Proiectului, precum şi un spaţiu corespunzător pentru păstrarea acestora, astfel încât să asigure respectarea unei piste de audit corespunzătoare, care să asigure verificarea următoarelor aspecte:

a. respectarea prevederilor Contractului în ceea ce priveşte achiziţiile;

b. progresele înregistrate şi rezultatele obţinute în perioada de implementare a Proiectului, demersurile întreprinse de Beneficiar pentru analiza şi aprobarea acestora, modul în care acestea se reflectă în sistemul contabil al Beneficiarului;

c. modul în care au fost fundamentate deciziile adoptate de Beneficiar în ceea ce priveşte implementarea Proiectului;

d. modul de autorizare şi efectuare a plăţilor şi de evidenţiere a acestora în sistemul contabil al Beneficiarului;

e. modul în care a fost utilizată cofinanţarea cheltuielilor neeligibile în conformitate cu prevederile Contractului ;

f. modul în care au fost stabilite, raportate şi recuperate debitele rezultate în perioada implementării Proiectului;

g. modul în care s-a realizat informarea și publicitatea Proiectului.

(5) Documentele care constituie pista de audit vor fi păstrate ca documente originale şi, în cazuri excepţionale, ca documente certificate a fi conforme cu originalul, iar păstrarea acestora se va face în cel puțin unul dintre următoarele formate autorizate:

a. documente originale;

b. fotocopii ale documentelor originale (certificate „conform cu originalul” de către persoana care a fotocopiat documentul original sau de către emitentul documentului original);

c. versiuni electronice ale documentelor originale, în format ”read-only”, pe suport electronic;

d. documente care există doar în format electronic (în acest caz, Beneficiarul se va asigura că sistemul informatic respectă cerinţele de securitate conform standardelor acceptate).

(6) Pentru evidența contabilă a operațiunilor referitoare la Proiect, Beneficiarul trebuie să utilizeze un sistem contabil distinct sau cel puțin un sistem contabil care să permită o evidență distinctă a operațiunilor referitoare la Proiect. Sistemul contabil utilizat va fi în conformitate cu legislaţia naţională în vigoare.

(7) Beneficiarul trebuie să asigure, pentru o perioadă de timp de 10 ani, integritatea și disponibilitatea documentelor care constituie pista de audit.

## Articolul 11 – Nereguli

1. Părțile se obligă să ia toate măsurile pentru utilizarea în mod corespunzător a finanțării în conformitate cu legislația în vigoare, în special în ceea ce privește prevenirea, detectarea și corectarea fraudei, a corupției și a conflictului de interese.
2. Beneficiarul ia măsurile adecvate pentru a proteja interesele financiare ale Uniunii Europene și pentru a se asigura că utilizarea fondurilor respectă normele aplicabile din dreptul Uniunii Europene și din dreptul intern, în special în ceea ce privește prevenirea, depistarea și corectarea fraudei, a corupției și a conflictelor de interese.
3. Dacă în timpul derulării prezentului Contract, Ministerul Energiei sau alte structuri responsabile identifică abateri de la aplicarea prevederilor contractuale, ale prevederilor legislaţiei naţionale şi europene, Ministerul Energiei poate dispune măsuri proporționale.
4. Pentru recuperarea sumelor virate și nejustificate, Beneficiarul va fi notificat de către Ministerul Energiei cu privire la obligația restituirii acestora în termen de 15 (cincisprezece) zile de la primirea notificării. În situația nerestituirii respectivelor sume în termenul anterior menționat, se va realiza recuperarea acestora pentru protejarea intereselor finanțatorilor.
5. Pentru recuperarea creanțelor bugetare, Beneficiarul va fi notificat de către Ministerul Energiei cu privire la obligația stingerii acestora în termen de 5 zile lucrătoare de la primirea notificării. În situația nerestituirii respectivelor sume în termenul anterior menționat, recuperarea sumelor se realizează în condițiile legii.
6. În cazul rezilierii, în oricare din situațiile prevăzute de prezentul contract de finanțare și recuperării finanțării nerambursabile acordate, se vor calcula penalități de întârziere în conformitate cu prevederile art. 176 din Codul de procedură fiscală.
7. În cazul în care creanțele bugetare rezultate din neregulile prevăzute la alin. (3) și creanțele fiscale rezultate din rezilierea Contractului nu pot fi recuperate prin încasare, titlurile executorii, împreună cu dovada comunicării acestora, sunt transmise organelor fiscale competente.

## Articolul 12 – Monitorizare și raportare

1. Pe toată perioada implementării proiectului, Beneficiarul va transmite semestrial Ministerului Energiei raportul de progres, însoţit de o declaraţie privind acurateţea informaţiilor incluse în acesta.
2. Beneficiarul va transmite anual Ministerului Energiei, până la data de 31 ianuarie, raportul de implementare aferent anului anterior, însoțit de o declaraţie privind acurateţea informaţiilor incluse în acesta.
3. Raportul final al Proiectului, pentru întreaga perioadă de implementare, va fi transmis Ministerului Energiei în termen de maximum 60 de zile calendaristice de la expirarea perioadei de implementare.
4. Beneficiarul are obligația să furnizeze Ministerului Energiei orice documente, date și/sau informații solicitate în legătură cu implementarea Proiectului și executarea prezentului Contract, în termenul și condițiile specificate în solicitarea respectivă.
5. Beneficiarul are obligația de a transmite în termen de maximum 5 zile lucrătoare modificările la contractele de achiziție deja depuse pentru o cerere de rambursare, însoțite de următoarele:

a) documentele suport/justificative care stau la baza modificării,

b) analiza efectuată de Beneficiar și punctul de vedere al acestuia cu privire la modificarea contractului de achiziție, în cazul în care solicitarea a fost transmisă de către cealaltă parte contractantă

c) actul adițional la contractul de achiziție (în copie).

(6) Pe întreaga perioadă de implementare a Proiectului, Beneficiarul va pune la dispoziția Ministerului Energiei, la solicitarea acestuia, toate studiile și bazele de date aferente rezultate în cadrul proiectului, în format electronic, cu excepția informațiilor care potrivit legii se încadrează în categoria informațiilor clasificate.

(7) La solicitarea Ministerului Energiei, în vederea revizuirii angajamentelor bugetare, dacă este cazul, Beneficiarul va întocmi şi transmite previziuni privind fluxurile financiare pentru un an calendaristic, în forma şi la data precizate în scris în solicitarea Ministerului Energiei.

(8) Beneficiarul va răspunde invitaţiei Ministerului Energiei de a asigura participarea reprezentanţilor săi la întâlnirile şi acţiunile organizate referitoare la implementarea Proiectului.

(9) Beneficiarul va informa Ministerul Energiei cu privire la problemele întâmpinate în implementarea Proiectului în cel mai scurt timp posibil de la apariţia acestora. Conform responsabilităţilor pe care le are şi în limita sferei sale de competenţă, Ministerul Energiei va sprijini Beneficiarul în vederea soluţionării problemelor semnalate şi în scopul atingerii indicatorilor Proiectului.

(10) Beneficiarul va asigura transmiterea la Ministerul Energiei a copiilor documentelor rezultate în urma verificării sistemului de management și control stabilit la nivelul Beneficiarului sau în urma verificării operațiunilor referitoare la implementarea Proiectului, precum și planurile de acțiune cu termene concrete și funcțiile persoanelor responsabile, pentru implementarea recomandărilor cuprinse în rapoartele menționate mai sus, în termen de 5 zile calendaristice de la primirea acestora.

(11) Beneficiarul va asigura transmiterea semestrială la Ministerul Energiei, până la sfârșitul lunii următoare semestrului pentru care se efectuează raportarea, a stadiului implementării recomandărilor cuprinse în documentele menționate la alin. (10).

(12) Vizita Ministerului Energiei de monitorizare pe parcursul implementării Proiectului:

a. are în vedere verificarea existenţei fizice a unui proiect sau a unui sistem de management performant al proiectului şi permite verificarea corectitudinii, completitudinii şi acurateţei informaţiei furnizate de Beneficiar în rapoartele de progres şi a gradului de realizare a indicatorilor stabiliţi prin Contract.

b. facilitează contactul dintre reprezentanţii Ministerului Energiei şi beneficiari în scopul comunicării problemelor care pot împiedica implementarea corespunzătoare a Proiectului.

c. urmăreşte să se asigure de faptul că Proiectul se derulează conform Contractului de Finanţare, să identifice, în timp util, posibilele probleme şi să propună măsuri de rezolvare a acestora, precum şi îmbunătățirea activităţii de implementare, inclusiv să identifice elementele de succes ale Proiectului și bune practici;

(13)Beneficiarul va transmite la Ministerul Energiei, Rapoarte anuale de durabilitate, până la data de 31 martie a anului următor, pe întreaga perioada de durabilitate a Proiectului, începând cu primul an calendaristic ce urmează anului în care a fost finalizată implementarea.

(14) Rapoartele anuale de durabilitate vor conține date și informații privind:

a. modificări ale statutului și datelor de identificare a beneficiarului,

b. modul și locul de utilizare a infrastructurilor, echipamentelor și bunurilor realizate sau achiziționate în cadrul Proiectului

c. modul în care investiția în infrastructură menține nivelul indicatorilor de rezultat asumați în cadrul Proiectului

(15) Beneficiarul are obligaţia de a participa la vizitele de monitorizare, de a furniza echipei de monitorizare a Ministerului Energiei toate informaţiile solicitate şi de a permite accesul neîngrădit al acesteia la documentele aferente Proiectului și rezultatele declarate ca obţinute pe parcursul implementării. Beneficiarul poate solicita, dacă este cazul, clarificări suplimentare.

(16) Beneficiarul are obligația de a întreprinde toate acțiunile pentru a asigura durabilitatea Proiectului și de a dispune toate măsurile solicitate de Ministerul Energiei în urma vizitelor de monitorizare.

## CAPITOLUL VI – MODIFICAREA, SUSPENDAREA, ÎNCETAREA SI REZILIEREA CONTRACTULUI

## Articolul 13 – Modificarea contractului

1. Părţile au dreptul, pe durata îndeplinirii prezentului Contract, de a conveni modificarea clauzelor şi/sau Anexelor acestuia, prin act adiţional, încheiat în aceleaşi condiţii de formă și de fond ca şi Contractul, cu excepţiile prevăzute la alin. (6).
2. În cazul în care solicitarea de modificare a Contractului vine din partea Beneficiarului, acesta are obligaţia de a o transmite Ministerului Energiei cu cel puţin 20 de zile lucrătoare înainte de termenul la care este intenţionată a intra în vigoare, cu excepţia circumstanţelor acceptate de către Ministerul Energiei. Beneficiarul va transmite, odată cu solicitarea de modificare, documentele doveditoare care justifică necesitatea modificării clauzelor contractuale.
3. Actul adiţional nu poate să vizeze o modificare a obiectului contractului, obiectivelor Proiectului și a indicatorilor acestuia, prevăzuți în Anexa nr. 1 – Cererea de finanțare.
4. Ministerul Energiei răspunde solicitării de modificare a Contractului, în maxim 20 de zile lucrătoare de la înregistrarea solicitării, comunicând Beneficiarului, după caz, fie acordul cu privire la modificarea solicitată, fie respingerea acesteia, situație în care va comunica motivele care au stat la baza respingerii modificării.
5. Actul adiţional intră în vigoare la data semnării de către ultima parte, cu excepţia cazurilor în care prin actul adiţional se confirmă modificări intervenite în legislaţia naţională şi/sau europeană relevantă, cu impact asupra executării prezentului Contract, situaţii în care modificarea respectivă intră în vigoare de la data intrării în vigoare a actului normativ în cauză.
6. Prin excepție de la prevederile alin. (1), nu este necesară încheierea unui act adițional, Beneficiarul fiind obligat doar să notifice în scris Ministerul Energiei până la data punerii în funcțiune a investiției, sub rezerva netransmiterii de observații de către acesta în termen de maximum 10 zile lucrătoare, în următoarele situații:

a) modificarea Graficului de depunere a cererilor de prefinanțare/rambursare, prevăzut în Anexa nr. 2 a);

b) modificarea Planului de achiziții, prevăzut în Anexa nr. 1;

c) modificarea Bugetului Proiectului, în conformitate cu dispozițiile art. 7 alin. (5);

d) schimbarea adresei sediului Beneficiarului sau schimbarea denumirii, când aceasta nu intervine ca urmare a fuziunii sau divizării sau reorganizării în condițiile legii;

e) schimbarea contului special deschis pentru Proiect;

f) înlocuirea reprezentantului legal;

h) modificarea Graficului de activități prevăzut în Anexa nr. 1

## Articolul 14 – Suspendarea, încetarea, rezilierea contractului și recuperarea sumelor plătite

1. Prezentul contract poate fi suspendat de oricare dintre părți, ca urmare a transmiterii în sistemul informatic a unei solicitări de suspendare a contractului în termen de 5 zile de la intervenirea situației ce determină imposibilitatea continuării derulării Proiectului.
2. Suspendarea implementării Proiectului va fi permisă exclusiv în situații temeinic justificate și în condițiile în care este posibilă finalizarea implementării Proiectului în cadrul perioadei prevăzută la art. 2 alin. (2).
3. Solicitarea de suspendare va fi analizată în termen de 5 zile de la primirea acesteia, la finalul acestui interval urmând a se răspunde motivat părții care a solicitat-o.
4. În cazul suspendării, părțile vor încheia un act adițional, în cuprinsul căruia vor fi prevăzute circumstanțele care au stat la baza suspendării și intervalul de timp pentru care contractul este suspendat.
5. Contractul încetează în următoarele situații:
   1. prin executare,
   2. acordul de voinţă al părţilor,
   3. în caz de forță majoră, astfel cum este prevăzută la art. 17,
   4. situația prevăzută la art. 7 alin. (13) lit. c),
   5. alte cauze prevăzute de lege.
6. Oricare dintre părți poate decide rezilierea prezentului Contract, fără îndeplinirea altor formalități, în cazul neîndeplinirii culpabile de către cealaltă parte a obligațiilor prezentului Contract, după transmiterea în prealabil a unei notificări părții în culpă, care descrie obligațiile neîndeplinite și prin care se acordă un termen rezonabil pentru remediere. Rezilierea va opera la data expirării termenului de remediere, dacă partea în culpă nu a îndeplinit obligațiile notificate.
7. Ministerul Energiei poate decide rezilierea prezentului Contract, conform alin. (6), fără punere în întârziere, fără intervenţia instanţei de judecată şi fără orice altă formalitate suplimentară față de notificarea prevăzută la alin. (6), cu recuperarea integrală/proporțională a sumelor plătite, în următoarele cazuri:
8. în situaţia în care Beneficiarul înregistrează, fără temeinică justificare probată cu înscrisuri și fără a propune măsuri de remediere, întârzieri mai mari de 6 luni față de termenele prevăzute în Graficul de activități, inclus în Anexa nr.1;
9. dacă Beneficiarul încalcă prevederile art. 15 - Cesiunea;
10. dacă se constată faptul că Proiectul face obiectul unei alte finanţări din fonduri publice naţionale sau comunitare sau faptul că a mai beneficiat de finanţare din alte programe naţionale sau europene, pentru aceleași costuri în ultimii 5 ani;
11. în situaţia încălcării de către Beneficiar a prevederilor art. 6 alin. (1) - (3), de natură să conducă la obligaţia restituirii în întregime sau proporțional, după caz, a sumelor deja primite în baza prezentului Contract, precum şi a tuturor cheltuielilor accesorii (ex. comisioane bancare, dobânzi, penalităţi), în termenul solicitat de către Ministerul Energiei. În caz contrar, sumele acordate până în acel moment se vor recupera în conformitate cu legislaţia naţională, inclusiv dobânzile, majorările de întârziere, costuri bancare, precum şi alte sume stabilite de lege în sarcina Beneficiarului.
12. Beneficiarul este de drept în întârziere prin simplul fapt al încălcării prevederilor prezentului Contract, inclusiv anexele acestuia.
13. Cazul fortuit nu înlătură răspunderea contractuală a părților.

**CAPITOLUL VII – CESIUNE. CONFLICT DE INTERESE. FORTA MAJORA. LITIGII**

**Articolul 15 – Cesiunea**

Prezentul Contract, precum şi toate drepturile şi obligaţiile decurgând din implementarea acestuia nu pot face obiectul cesiunii totale sau parțiale, novației, subrogației sau a oricărui alt mecanism juridic de transmitere şi/sau transformare a obligaţiilor şi drepturilor contractuale.

## 

## Articolul 16 – Conflictul de interese

1. Părțile se obligă să ia toate măsurile pentru respectarea regulilor pentru evitarea conflictului de interese, în conformitate cu prevederile legislaţiei naţionale și europene incidente, fără a se limita la acestea, precum și să se informeze reciproc, de îndată ce au luat la cunoștință, în legătură cu orice situație care dă naștere sau este posibil să dea naștere unui astfel de conflict.
2. Părțile au obligația de a urmări respectarea prevederilor Legii nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările și completările ulterioare.
3. Beneficiarii care au calitatea de entitate contractantă, în sensul legislaţiei naţionale în vigoare în domeniul achiziţiilor, au obligația de a respecta aplicarea prevederilor referitoare la conflictele de interese prevăzute de legislația în materia achizițiilor.

## 

## Articolul 17 – Forța majoră

1. Prin forță majoră se înțelege orice eveniment extern, imprevizibil, absolut invincibil și inevitabil intervenit după data semnării Contractului, care împiedică executarea în tot sau în parte a Contractului și care exonerează de răspundere partea care o invocă.

(2) Pot constitui cauze de forță majoră evenimente cum ar fi: calamitățile naturale (cutremure, inundații, alunecări de teren), război, revoluție, embargo.

(3) Partea care invocă forța majoră are obligația de a notifica celeilalte părți cazul de forță majoră, în termen de 5 zile de la data apariției și de a dovedi existența situației de forță majoră în baza unui document eliberat sau emis de către autoritatea competentă, în termen de cel mult 15 zile de la data comunicării acestuia. De asemenea, are obligația de a comunica încetarea situației de forță majoră, în termen de 5 zile de la data când aceasta a survenit.

(4) Părțile au obligația de a lua orice măsuri care le stau la dispoziție în vederea limitării consecințelor acțiunii de forță majoră.

(5) Dacă partea care invocă forța majoră nu procedează la notificarea începerii și încetării cazului de forță majoră, în condițiile și termenele prevăzute, va suporta toate daunele provocate celeilalte părți prin lipsa de notificare.

(6) Executarea Contractului va fi suspendată de la data apariției cazului de forță majoră pe perioada de acțiune a acesteia, fără a prejudicia drepturile ce se cuvin părților.

(7) În cazul în care forța majoră și/sau efectele acesteia obligă la suspendarea executării prezentului Contract pe o perioadă mai mare de o lună, părțile se vor întâlni într-un termen de cel mult 10 zile de la expirarea acestei perioade, pentru a conveni asupra modului de continuare, modificare sau încetare a prezentului Contract, fără ca vreuna dintre părți să pretindă celeilalte plata daunelor interese.

## Articolul 18 – Soluționarea litigiilor

* 1. Părţile contractante vor depune toate eforturile pentru a rezolva pe cale amiabilă orice neînţelegere sau dispută care poate apărea între ele în cadrul sau în legătură cu îndeplinirea prezentului Contract.
  2. În cazul în care nu se soluționează amiabil divergenţele contractuale, litigiul va fi soluţionat de către instanţele românești competente.

**CAPITOLUL VIII – TRANSPARENȚĂ. CONFIDENȚIALITATE. PROTECȚIA DATELOR CU CARACTER PERSONAL.**

## Articolul 19 - Transparență

(1) Contractul, inclusiv anexele sale, precum și informațiile și documentele vizând executarea acestora constituie informații de interes public în condițiile prevederilor Legii nr. 544/2001 privind liberul acces la informaţiile de interes public, cu modificările și completările ulterioare, cu respectarea excepțiilor prevăzute de aceasta și a celor stabilite prin prezentul contract.

(2) Următoarele elemente, așa cum rezultă acestea din prezentul contract și anexele acestuia, inclusiv, dacă e cazul, din actele adiționale prin care se aduc modificări contractului sau anexelor sale, nu pot avea caracter confidențial:

a. denumirea proiectului, denumirea completă a beneficiarului, data de începere şi cea de finalizare ale Proiectului, date de contact – minimum o adresă de email și număr de telefon – funcționale pentru responsabilul de proiect;

b. locul de implementare a Proiectului – localitate, județ, regiune și, dacă proiectul include activități care se adresează publicului, adresa exactă și datele de contact pentru spațiile dedicate acestor activități în cadrul Proiectului;

c. valoarea totală a finanţării nerambursabile acordate și intensitatea sprijinului, exprimate atât ca sumă concretă, cât și ca procent din totalul cheltuielilor eligibile ale Proiectului, precum și valoarea plăților efectuate;

d. informații privind resursele umane din cadrul proiectului: denumirea postului, numărul de resurse pentru o categorie de posturi, timpul de lucru per categorii de posturi;

e. rezultatele estimate și cele realizate ale Proiectului, atât cele corespunzătoare obiectului, cât și cele corespunzătoare activităților, cu referire la indicatorii stabiliți.

**Articolul 20 – Confidențialitate**

(1) Cu excepția prevederilor art. 19, părțile convin prin prezentul Contract asupra caracterului confidențial al documentelor, secțiunilor, respectiv informațiilor din proiect menționate explicit în anexe, având în vedere că publicarea acestora aduce atingere prevederilor din dreptul concurenței, respectiv proprietății intelectuale ori altor dispoziții legale aplicabile, conform justificării incluse în anexa menționată sau în adresa de comunicare, în cazul informațiilor confidențiale comunicate pe durata derulării Contractului.

(2) Ministerul Energiei și Beneficiarul sunt exonerați de răspunderea pentru dezvăluirea de documente sau informații stabilite de părți ca fiind confidențiale dacă:

* 1. informația a fost dezvăluită după ce a fost obținut acordul scris al celeilalte părți contractante pentru asemenea dezvăluire, sau
  2. partea a fost obligată în mod legal să dezvăluie informația.

**Articolul 21 - Protecția datelor cu caracter personal**

(1) Prezentul contract reprezintă un acord ferm pentru părțile contractante în ceea ce privește gestionarea și prelucrarea datelor cu caracter personal primite în vederea îndeplinirii obligațiilor contractuale, în conformitate cu Regulamentul (UE) 679/2016 al Parlamentului European şi al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE.

(2) Datele cu caracter personal nu pot fi prelucrate și publicate, pentru informarea publicului, decât cu informarea prealabilă a titularilor asupra scopului prelucrării sau publicării și obținerea consimțământului acestora, în condițiile legii.

**CAPITOLUL IX – DISPOZIȚII FINALE**

**Articolul 22 - Publicarea datelor**

1. Părțile se obligă ca, pe întreaga perioadă de implementare a prezentului Contract să asigure vizibilitatea rezultatelor Proiectului conform Manualului de Identitate Vizuală (MIV), prin publicarea pe pagina web a informațiilor referitoare la implementarea Proiectului în cadrul secțiunii dedicate Fondului pentru modernizare.
2. În termen de 60 de zile calendaristice de la data intrării în vigoare a Contractului, Beneficiarul va transmite Ministerului Energiei un Plan de Comunicare aferent Proiectului, în concordanță cu Manualul de identitate vizuala din cadrul Anexei nr. 2 la prezentul Contract.
3. Beneficiarul este obligat să realizeze măsurile de informare şi publicitate în conformitate cu obligaţiile asumate prin Anexa nr. 1 – Cererea de finanţare, inclusiv cele incluse în Planul de Comunicare.
4. Beneficiarul îşi exprimă acordul cu privire la prelucrarea, stocarea şi arhivarea datelor obținute pe parcursul desfăşurării Contractului de către Ministerul Energiei, în vederea utilizării, pe toată durata, precum şi după încetarea acestuia, în scopul verificării modului de implementare şi/sau a respectării clauzelor contractuale şi a legislației naționale şi europene.
5. Ministerul Energiei va informa despre data închiderii oficiale/parţiale a Fondului pentru modernizare prin intermediul mijloacelor publice de informare.
6. În toate activitățile de comunicare vor fi afișate corect și vizibil emblema UE și sigla Guvernului României, cu sloganul: „Fondul pentru modernizare – Tranziția către neutralitate climatică”.
7. Beneficiarul este de acord ca documentele și informațiile menționate la art. 19 alin. 2 să fie publicate de către Ministerul Energiei, cu respectarea art. 21 alin. 2.

## Articolul 23 – Corespondența

1. Întreaga corespondenţă legată de prezentul Contract se va face prin sistemul informatic dedicat sau în format letric, după caz, situație în care părțile vor prezenta informațiile, la următoarele adrese:

Pentru Beneficiar: **....................**

Persoane responsabile: ..........................,

Pentru Ministerul Energiei: municipiul Bucureşti, strada Academiei nr. 39-41, sectorul 1, România.

Persoana responsabilă/manager de proiect: .................. – Direcția Generală Ajutor de Stat și Fonduri Europene.

(2) Orice notificare între părți produce efecte juridice de la momentul generării confirmării de primire.

1. Ministerul Energiei poate comunica precizări referitoare la modele și formate de formulare pentru aplicarea prevederilor prezentului Contract.

## Articolul 24 - Legea aplicabilă şi limba utilizată

1. Legea care guvernează acest Contract şi în conformitate cu care este interpretat este legea română.
2. Limba prezentului Contract este limba română.

**Articolul 25 - Anexele Contractului**

Următoarele documente sunt anexe la prezentul Contract și constituie parte integrantă a prezentului Contract, având aceeaşi forţă juridică:

Anexa nr. 1 – Cererea de finanțare,

Anexa nr. 2, din care fac parte:

1. Graficul de depunere a cererilor de prefinanțare / rambursare,
2. Manualul de identitate vizuală.

Anexa nr. 3, din care fac parte:

1. Cerere de prefinanțare,
2. Cerere de rambursare,
3. Raport semestrial de progres
4. Raport anual de implementare,
5. Raport final.

**Articolul 26 – Semnare**

Prezentul Contract a fost încheiat astăzi, ......................., în 3 exemplare originale, două exemplare pentru Ministerul Energiei și un exemplar pentru Beneficiar, toate exemplarele întocmite având aceeași valoare juridică.

(prevederile prezentului articol se vor reformula în funcție de modalitatea de semnare a contractului de finanțare, respectiv electronic sau olograf)

|  |  |
| --- | --- |
| **Pentru Ministerul Energiei**  **Nume:**  **Funcţie:**  **Semnătura:**  **Data:** | **Pentru Beneficiar**  **Nume:**  **Funcţie:**  **Semnătura:**  **Data:** |